שלי קרייצר-לוי

שלי קרייצר-לוי היא פרופסור מן המניין במרכז האקדמי למשפט ולעסקים וסגנית דיקן בפקולטה למשפטים. היא מומחית בתחום דיני הקניין, דיני הירושה וכלכלה משתפת. מחקריה עוסקים בשאלות רחבות הקשורות לקניין בהקשרו החברתי בשני תחומים עיקריים, קניין ומערכות יחסים במשפחה והממשק בין זכויות קניין, צרכנות וטכנולוגיה.

 ביוגרפיה 
קרייצר-לוי גדלה בנתניה. היא התחנכה בתיכון טשרניחובסקי, ושירתה במכהנ"מ (מפקדת כוחות הנ"מ). היא סיימה את לימודי התואר הראשון במשפטים באוניברסיטת תל אביב בהצטיינות. במהלך הלימודים זכתה במספר פרסי הצטיינות, ובהם פרס הצטיינות מטעם כנסת ישראל. בשנת 2003, קרייצר-לוי התמחתה אצל נשיא בית המשפט העליון דאז, אהרן ברק.

לאחר ההתמחות, קרייצר-לוי השלימה את לימודיה במסלול הישיר לדוקטורט באוניברסיטת תל אביב. עבודתה מחקר שלה עסקה בקשר הבין דורי והציע חשיבה מחודשת על דיני הירושה בפרספקטיבה השוואתית. במהלך לימודיה שהתה כחוקרת אורחת באוניברסיטת ייל.https://ric.org.il/researcher/shelly-kreiczer-levy/

בסוף שנת 2009 התחילה קרייצר-לוי את עבודתה במרכז האקדמי למשפט ולעסקים שם היא מלמדת דיני קניין, דיני ירושה, וכן קורסים בנושא כלכלה משתפת, אתגרים טכנולוגים למציאות משפטית וסדנה במשפט פרטי. בשנת 2016, זכתה בפרס צטלנר לחוקר הצעיר הניתן על ידי ארגון רוטרי והפקולטה למשפטים של אוניברסיטת תל אביב.

קרייצר-לוי לימדה סמינר בנושא כלכלה משתפת באוניברסיטת קורנל, ושימשה כחוקרת אורחת בבתי הספר למשפטים של אוניברסיטת הארוורד, אמורי, קינגס קולג' לונדון וכן כמדענית אורחת באוניברסיטת פדובה באיטליה.http://www.cambridgeblog.org/author-profile/shelly-kreiczer-levy/ מאז 2016 היא מכהנת כ-Global Affiliated Faculty ב-Vulnerability and Human Condition Initiative בבית הספר למשפטים של אוניברסיטת אמורי.https://web.gs.emory.edu/vulnerability/faculty/global-affiliated-faculty/index.html בנוסף, קרייצר-לוי משמשת כעורכת של כתב העת Journal of Property, Law and Society.https://www.alps-law.org/_files/ugd/d91411_5807122ac7cd4ebba2bffcd26bca130b.pdf קרייצר לוי חברה בפורום המרצות והמרצים למשפטים למען הדמוקרטיה, הפועל נגד הרפורמה המשפטית בישראל (2023)."מי אנחנו", פורום המרצות והמרצים למשפטים למען הדמוקרטיה.

 מחקריה 
בתחום דיני הירושה, פיתחה קרייצר-לוי את תאוריית ההמשכיות של ירושה. התיאוריה מציעה הצדקה המבארת את מקומם הרצוי הן של חופש הציווי והן של הגנה על המשפחה במסגרת דיני הירושה.שלי קרייצר-לוי, "חידת הירושה: רצון, המשכיות ומחויבות" משפט ועסקים כב 165 (2019) במאמריה יישמה קרייצר-לוי את השלכות הצעתה במספר הקשרים וביניהם, בחירת מצווה לנשל נשים מהירושה מסיבות דתיות, כוחם של מצווים להגביל בתנאים את השימוש ברכוש של יורשיהם, ותקפותם של הסכמי ירושה.A Herança no Pensamento da Professora Shelly Kreiczer-Levy, Revista de Faculdade de Direito da UFG Shelly Kreiczer-Levy & Meital Pinto, Property and Belongingness: Rethinking Gender-Bias Disinheritance 21 Texas Journal of Women and the Law 119 (2011)

בספרה בתחום כלכלה משתפת עסקה בהשלכות של בחירה בגישה לרכוש במקום בעלות על תיאוריה קניינית, ובצורך בחשיבה מחודשת בהגנה על צרכנים הבוחרים בשימוש קצר טווח בנכסים.Shelly Kreiczer-Levy, Destabilized Property: Property Law in the Sharing Economy (Cambridge University Press, 2019) נוסף על כך, מחקריה עוסקים בתחום זכויות הקניין של צרכנים בעידן הטכנולוגי.Shelly Kreiczer-Levy, Reclaiming Feudalism for the Technological Era, 41 Cardozo Arts & Entertainment Law Journal 183 (2023)

 פרסומים עיקריים 
 ספר 
 Shelly Kreiczer-Levy, Destabilized Property: Property Law in the Sharing Economy (Cambridge University Press, 2019).

 מאמרים נבחרים 
 שלי קרייצר-לוי, "חידת הירושה: רצון, המשכיות ומחויבות" משפט ועסקים כב 165 (2019)
 שלי קרייצר-לוי ואיילת בלכר-פריגת, "הנה היה אדם ואיננו: על פרשנות צוואה ונשמה חסרה" עיוני משפט לח 571 (2016)
 שלי קרייצר-לוי "שיתוף במגורים: המקרה של ילדים בגירים המתגוררים עם הוריהם" מחקרי משפט ל-591 (2016).
 שלי קרייצר-לוי "אי הכרה בחוזי ירושה – האמנם כלל חסר ערך?" חוקים ד 5 (2012)
 Shelly Kreiczer-Levy & Waoshi Bang, The Family of the City; The Family of the Country American Journal of Comparative Law (forthcoming 2023).
 Shelly Kreiczer-Levy, The Consumer Bundle, 98 Washington Law Review (forthcoming 2023).
 Shelly Kreiczer-Levy, Big Data and the Modern Family, 2019 Wisconsin Law Review 349 (2019).
 Shelly Kreiczer-Levy, Share, Own, Access, 36 Yale Law and Policy Review 155 (2017).
 Shelly Kreiczer-Levy, Property’s Immortality 23 Cardozo Journal of Law and Gender 107 (2016)
 Shelly Kreiczer-Levy, Consumption Property in the Sharing Economy 43 Pepperdine Law Review 61 (2015).
 Shelly Kreiczer-Levy, The Informal Property Rights of Boomerang Children in the Home 74 Maryland Law Review 127 (2014).

 חיים אישיים 
קרייצר-לוי נשואה לעומר והיא אם לשתי בנות.

 קישורים חיצוניים 

 פרופ' שלי קרייצר-לוי, כנס צובה האחד-עשר, משפט עברי ודיני ירושה, היום הראשון, ,Youtube ערוץ חוק ומשפט - המשפט העברי (4.10.2021).
 פרופ' שלי קרייצר-לוי בפורום "חברות", פורום הנשים דיני חברות ומשפט מסחרי-עסקי.


 פרופ' שלי קרייצר-לוי, "על חופש הציווי", עולם הירושה: פודקאסט מבית הרשם לענייני ירושה (אוגוסט 2022).


 הערות שוליים 

קטגוריה:סגל המרכז האקדמי למשפט ולעסקים
קטגוריה:משפטנים ישראלים
קטגוריה:בוגרות תיכון טשרניחובסקי
קטגוריה:בוגרי תיכון טשרניחובסקי
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:זוכי פרס צלטנר
קטגוריה:ישראליות שנולדו ב-1979
קטגוריה:ישראלים שנולדו ב-1979